Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Läänekaldal toimusid kokkupõrked
tuhandete palestiina noorukite ja Iisraeli julgeolekujõudude vahel.
Palestiina islamistid tulistasid Gazast raketi Iisraeli linna Ašdodisse.
Peaminister Netanyahu on pettunud
rahvusvahelise kogukonna ükskõiksuses
Iraani agressiooni suhtes Lähis-Idas ja Iisraeli vastu.
Enne palestiinlaste presidendi Abbasi kõnet ÜRO Peaassamblees
toimusid Läänekaldal kokkupõrked tuhandete palestiina noorukite
ja Iisraeli julgeolekujõudude vahel. Palestiinlaste sõnul protesteeriti
viimatiste sündmuste vastu al-Aqsa mošees ehk Templimäel.
Ramallah's, Petlemmas ja Hebronis loopisid palestiina noorukid kive
Iisraeli sõdurite pihta, kes vastasid rahva laialiajamise meetmetega.
Vigastustest ja vahistamistest ei teatatud.
Palestiinlaste sõnul kardavad nad,
et juudi gruppide tihenenud visiitidega Templimäele,
kus kunagi asusid mõlemad piibliaja templid,
kaob moslemite usuline haldus pühapaigas.
Iisrael on lubanud säilitada status quo,
mille järgi judaismi ülimas pühapaigas tohivad palvetada üksnes moslemid,
kuid julgeolekuohu tõttu ei lasta noori moslemeid tihti mäele,
kuna on toimunud intsidente, kus nad on püüdnud jõuga takistada
mittemoslemite külaskäike pühapaika.
Palestiina islamistid jätkasid Gazast raketituld
Lõuna-Iisraeli pihta.
Ašdodisse suunatud raketi
peatas raportite järgi Iron Dome'i raketitõrjekompleks.
Vigastusi ja purustusi ei esinenud.
Vastuseks raketitulele ründasid Iisraeli Õhujõud Gazas nelja objekti.
IDF avalduse kohaselt vastutab Gazat kontrolliv Hamas
kõigi sealt lähtuvate rünnakute eest.
Hamas peab rünnakute eest vastust andma
ja IDF kaitseb jätkuvalt kõiki iisraellasi,
keda tabavad pidevad, jultunud agressiooniaktid.
Peaminister Netanyahu sõnul on ta pettunud
rahvusvahelise kogukonna ükskõiksuses
Iraani agressiooni suhtes Lähis-Idas üldisemalt
ja konkreetsemalt Iisraeli vastu.
Netanyahu ütles reporteritele lennukis,
teel ÜRO Peaassambleele New Yorgis,
et riigijuhtide Peaassamblee kõnedes Iraani teemat ei mainita
ja ta lubas oma kõne ÜROs Iraani agressioonile pühendada.
Peaministri väitel kirjeldatakse Iraani
võimaliku lahendusena Süüria kodusõjale,
kui see on hoopis probleem.
ÜRO Peaassamblee raames ütles Venemaa president Putin,
et maailm peaks respekteerima Iisraeli huve.
Iisrael on regionaalne jõud, kuna asub antud regioonis.
Muidugi tuleb Iisraeli huve respekteerida.
Iisrael ei ole ükskõikne selles riigis toimuva suhtes.
Samas tekitavad teatud õhurünnakud Süüria territooriumil muret.
Seda kõike peaksid arutama eksperdid.
Töö jätkub bilateraalstel alustel ilma eristruktuuride loomiseta.
Iisrael ja Venemaa leppisid eelmine nädal kokku
sõjategevuse koordineerimises Süürias,
et vältida ekslikke tulevahetusi.
Venemaa viis hiljuti Süüriasse hävituslennukeid
ja muud high tech relvastust, sh maa-õhk tüüpi komplekse,
mis tekitas muret Iisraeli julgeolekuametnikes,
kuna Vene jõudude kasv Süürias
ohustab Iisraeli regionaalset üleolekut õhus.
Iisrael, kes on seni Süüria kodusõda üldiselt vältinud,
kehtestas selged piirid oma julgeolekuhuvide osas
ja on väidetavalt pommitanud erinevaid objekte,
kui on kahtlustatud modernsete relvade toimetamist
Assadi liitlasest Iraani käepikendusele Hezbollah'le.
Iisraeli-Venemaa koordinatsioonimehhanism
peaks arvestama Iisraeli julgeolekuhuvidega
tulevastes arengutes.
New Yorgis kutsus Egiptuse president al-Sisi rahvusvahelist kogukonda
ühendama jõude radikaalse islami vastu.
Al-Sisi võitleb islamistide vastu Egiptuses.
Tema sõnul on rahvusvahelisel kogukonnal aeg tunnistada,
et terrorismi ei võideta
ilma kõigi rahvaste omavahelise solidaarsuseta.
Kui tohin küsida:
Kui paljud moslemid peavad sattuma terrorismi hirmutegude ohvriks,
enne kui maailm tunnistab,
et me kõik, moslemid ja teised,
võitleme sama vaenlase ja sama ohu vastu?
Kui palju verd tuleb valada maades, mis kannatavad terrorismi käes,
enne kui rahvusvaheline kogukond ärkab nägema nuhtlust,
millega Egiptus islamimaade eesrindel silmitsi on?
Millal tunnistatakse, et seda kurjust ei saa võita
ilma kõigi rahvaste omavahelise solidaarsuseta?
Oma ÜRO Peaassamblee kõnes kutsus al-Sisi ka Süüria konfliktipooli
Kairosse kohtuma ja kaardistama Süüria edasist teed.
President al-Sisi süüdistas Lähis-Ida riike
konflikti ärakasutamises oma huvide edendamiseks.
Süüriat lõhutakse, kui see on silmitsi jagunemisohuga,
ennenägematu humanitaarkriisi ja teiste asjaosaliste huvidega.
Vastuseks tõsisele olukorrale
kutsub Egiptus Süüria vaenupooli kohtuma Kairos
ja kavandama ajutist teed kooskõlas Genfi lepingutega.
See looks süürlastele ühtse aluse demokraatliku Süüria ehitamiseks,
millel on suveräänsus kogu oma territooriumi üle,
nii et säilivad riik ja selle institutsioonid
ning kaitstakse selle mitmekesisust ja rahvuslikku idenditeeti.
Kutsun Süüria pooli andma oma panust jõupingutustes
jõuda läbirääkimistel kriisi poliitilise lahendamiseni,
nii et saavutatakse süürlaste eesmärgid.
USA juhitud Islamiriigi vastane koalitsioon
pidas ÜROs tippkohtumise võitluse teemal äärmusrühmitusega.
USA sõnul kestab võitlus kaua, kuid lõpuks koalitsioon võidab.
Saksamaa välisminister Steinmeier õhutas Süüria presidenti Assadi
lõpetama rünnakud mässuliste vastu ja suunama löögi Islamiriigile.
Valitsusväed võitlevad endiselt omade vastu,
ega keskendu terrorismi ohule.
Assadile tuleks vahendada sõnum:
Lõpeta oma rahva nottimine ning võitle ISISe ja sellesarnastega.
Kohtumine toimus keset Lääne muret
Venemaa kasvava kohalolu üle Süürias.
Venemaa president Putin aga lõi USA juhitud koalitsioonile alternatiivi
Iraani ja Süüria presdiendi Assadiga.
Aitäh vaatamast!
Meid näeb ka internetis aadressil tv7israelnews.com või tv7.fi
Tagasisidet võib saata aadressil israelnews@tv7.fi
Aktuaalseid uudiseid leiate meie Facebooki lehelt.
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri